Document ID: 32006R0153

KOMISSION ASETUS (EY) N:o 153/2006,
annettu 27 päivänä tammikuuta 2006,
varainhoitovuodelle 2006 kirjattavien varojen jakamista jäsenvaltioille koskevan suunnitelman hyväksymisestä interventiovarastoista peräisin olevien elintarvikkeiden toimittamiseksi yhteisön vähävaraisimmille henkilöille annetun asetuksen (EY) N:o 1819/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yleisistä säännöistä yhteisön vähävaraisimmille henkilöille jaettavaksi tarkoitettujen elintarvikkeiden luovuttamisesta interventiovarastoista tietyille järjestöille 10 päivänä joulukuuta 1987 annetun neuvoston asetuksen (ETY) N:o 3730/87 (1) ja erityisesti sen 6 artiklan,
ottaa huomioon maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (2) ja erityisesti sen 3 artiklan 2 kohdan,
sekä katsoo seuraavaa:
1)
Komission asetuksessa (EY) N:o 1819/2005 (3) hyväksytään varainhoitovuoden 2006 osalta käytettävissä olevista määrärahoista rahoitettava jakelusuunnitelma interventiovarastosta tulevien elintarvikkeiden yhteisön kaikkein varattomimpien hyväksi toimittamisen yksityiskohtaisista soveltamissäännöistä 29 päivänä lokakuuta 1992 annetun komission asetuksen (ETY) N:o 3149/92 (4) 2 artiklan mukaisesti. Suunnitelmassa vahvistetaan kunkin toimea soveltavan jäsenvaltion osalta erityisesti käytettävissä oleva enimmäisrahoitus suunnitelman toteuttamiseksi kussakin jäsenvaltiossa, jokaisen tuotelajin määrä, joka voidaan poistaa interventiovarastoista ja määrärahat eräiden tuotteiden ostamiseksi markkinoilta.
2)
Kreikan erityistarpeiden huomioon ottamiseksi vuoden 2006 suunnitelmaa olisi muutettava, jotta riisiä voitaisiin poistaa varastoista viljan ja viljatuotteiden maksuna asetuksen (ETY) N:o 3149/92 4 artiklan 1 kohdan b alakohdan neljännen alakohdan mukaisesti. Sen vuoksi asetuksen (EY) N:o 1819/2005 liitteessä I Kreikalle alun perin vahvistettua riisin määrää olisi mukautettava vastaavasti.
(3)
Asetus (EY) N:o 1819/2005 olisi muutettava vastaavasti.
(4)
Tässä asetuksessa säädetyt toimenpiteet ovat asianomaisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 1819/2005 liite I seuraavasti:
(1)
Korvataan b kohta tämän asetuksen liitteessä I olevalla tekstillä;
(2)
Korvataan c kohta tämän asetuksen liitteessä II olevalla tekstillä.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 27 päivänä tammikuuta 2006.

Labels: 17
5
0
3
18